cyanic-selkie/wikianc huggingface dataset:
এ এফ এম নাজমুল হুদা
জন্ম ও প্রাথমিক জীবন
এএফএম নাজমুল হুদা ১০ জুন ১৯৩৮ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) ময়মনসিংহ জেলার গৌরীপুর উপজেলার মূলাকান্দি গ্রামে জন্মগ্রহণ করেন। একই উপজেলার চুড়ালি গ্রামে তাদের আদি নিবাস ছিল। তার পিতা মোহাম্মদ ইসহাকউদ্দিন ও মাতা ইদুন্নেছা। তিনি ১৯৫৯ সালে ঢাকা বিশ্ববিদ্যালয় থেকে রাষ্ট্র বিজ্ঞানে বিএ ডিগ্রী অর্জন করেন। একই বিশ্ববিদ্যালয় থেকে ১৯৬০ সালে এমএ ডিগ্রী ও ১৯৬৩ সালে এলএলবি ডিগ্রী অর্জন করেন।
রাজনৈতিক ও কর্মজীবন
এ এফ এম নাজমুল হুদা পরা-লেখা সমাপ্তির পর ময়মনসিংহে আইন পেশায় নিযুক্ত হন। ১৯৬৩ থেকে ৬৪ সালে পূর্ব পাকিস্তান প্রাদেশিক মেডিক্যাল তদন্ত কমিশনের সরকারী কৌসুলী হিসেবে দায়িত্ব পালন করেন। ১৯৭৬ থেকে ৭৮ সালে ময়মনসিংহ জেলা আইনজীবী সমিতির সাধারণ সম্পাদকের দায়িত্বে ছিলেন। তিনি ১৯৭৮ সালে ময়মনসিংহ ল' কলেজে প্রথমে উপাধ্যক্ষ ও পরে অধ্যক্ষ পদে দায়িত্ব পালন করেন। ময়মনসিংহ উত্তর জেলা ও গৌরীপুর উপজেলা বিএনপির তিনি সভাপতি ছিলেন। তিনি ১৯৭৯, ফেব্রুয়ারি ১৯৯৬ ও জুন ১৯৯৬ সালের জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসাবে ময়মনসিংহ-৩ থেকে সংসদ সদস্য নির্বাচিত হয়েছিলেন। ২৩ এপ্রিল ১৯৮০ সালে তিনি উপমন্ত্রীর পদমর্যাদায় বৃহত্তর ময়মনসিংহের সমন্বয়কের দায়িত্ব পালন করেন।
মৃত্যু
অ্যাডভোকেট এএফএম নাজমুল হুদা ৩০ ডিসেন্বর ২০১৫ সালে বার্ধক্যজনিত কারণে মৃত্যুবরণ করেন। মৃত্যুকালে তার বয়স হয়েছিল ৮২ বছর। দীর্ঘদিন ধরে তিনি বার্ধক্যজনিত নানা রোগে ভুগছিলেন। মৃত্যুকালে তিনি স্ত্রী, দুই মেয়ে, এক ছেলেসহ অসংখ্য গুণগ্রাহী ও আত্মীয়-স্বজন রেখে গেছেন।
চাহিদার স্থিতিস্থাপকতা
thumbnail|পূর্ন অস্থিতিস্থাপক চাহিদা thumbnail|পূর্ন স্থিতিস্থাপক চাহিদা চাহিদার‌ স্থিতিস্থাপকতা (Elasticity of demad)বলতে সাধারণতা: পণ্যের মূল্য বা ভোক্তার আয়ের তুলনায় পণ্যের চাহিদার পরিবর্তনশীলতা বোঝায়। পণ্যের চাহিদা এবং এর মূল্যের মধ্যে ফাংশনাল সম্পর্ক রয়েছে। গণিত বা অর্থনীতির পরিভাষায় চাহিদা পণ্যের মূল্যের ফাংশন। আবার চাহিদা সংশ্লিষ্ট ভোক্তার আয়েরও ফাংশন। অন্যভাবে বলা হয়, পণ্যের মূল্য এবং ভোক্তার আয় পণ্যের চাহিদার নিয়ামক। চাহিদা অনেক কিছুরই ফাংশন হতে পারে। অর্থাৎ, চাহিদার পরিমাণ অনেক কিছুর ওপর নির্ভর করতে পারে। অতঃএব চাহিদার স্থিতিস্থাপকতা এর নিয়ামকসমূহের যে কোনটির ওপর নির্ভর করে।
চাহিদার মূল্য স্থিতিস্থাপকতা
চাহিদা নির্ধারণকারী অন্যান্য বিষয়সমূহ স্থির থাকলে দ্রব্যের দামের এক শতাংশ পরিবর্তনের ফলে দ্রব্য বা সেবাটির চাহিদার যে পরিবর্তন হয় তার মাধ্যমেই এর চাহিদার স্থিতিস্থাপকতা বা স্থিতিস্থাপকতা গুণাঙ্ক পরিমাপ করা হয়। অর্থাৎ,
এখানে হল চাহিদার পরিবর্তনের হার এবং  হল দামের পরিবর্তনের হার।
এই সমীকরন থেকে দেখা প্রাপ্ত মান সাধারনত ঋনাত্বক মান প্রদান করে। কারণ চাহিদা বিধি অনুযায়ী দাম এবং চাহিদার পরিবর্তন পরস্পর বিপরীত।
উদাহরণস্বরূপ বলা যায়, যদি কোন দ্রব্যের দাম ৫% বৃদ্ধি পায় এবং এর ফলে এর চাহিদার পরিমাণ ৫% হ্রাস পায় তাহলে চাহিদার স্থিতিস্থাপকতা হবে -৫%/৫%=-১ । বেশিরভাগ দ্রব্যের ক্ষেত্রে যেহেতু স্থিতিস্থাপকতা ঋনাত্বক হয়ে থাকে তাই অনেক অর্থনীতিবিদ এই স্থিতিস্থাপকতার ধনাত্বক বা পরম মান ব্যবহার করে থাকেন।
চাহিদার আয়গত স্থিতিস্থাপকতা
চাহিদার আয় স্থিতিস্থাপকতা (Income Elasticity of demad)) বলতে ভোক্তার আয়ের পরিবর্তনের ফলে সংশ্লিষ্ট পণ্যের চাহিদার পরিবর্তনের হার বোঝায়।
স্থিতিস্থাপকতা গুণাঙ্ক অনুযায়ী চাহিদার ব্যাখ্যা
স্থিতিস্থাপকতার গুণাঙ্ক (Ed) অনুযায়ী চাহিদার ব্যাখ্যা।
কোপা সিঙ্কোয়েন্তাইমো আনিভের্সারিও দে ক্লারিন
কোপা সিঙ্কোয়েন্তাইমো আনিভের্সারিও দে ক্লারিন (ক্লারিনের ৫০তম বার্ষিকী কাপ) হল ৮ নভেম্বর ১৯৯৫ সালে আর্জেন্টিনা এবং ব্রাজিলের মধ্যে অনুষ্ঠিত হওয়া একটি প্রীতি ফুটবল ম্যাচ।
ম্যাচটি আর্জেন্টিনার বৃহত্তম সংবাদপত্র এবং স্প্যানীয়-ভাষী বিশ্বের দ্বিতীয় সর্বাধিক প্রচারিত সংবাদপত্র ক্লারিনের ৫০ তম বার্ষিকী উপলক্ষ্যে খেলা হয়েছিল। যেটি ম্যাচের প্রধান পৃষ্ঠপোষকও ছিল।
ম্যাচটিতে আর্জেন্টিনা এবং ব্রাজিল ৮০ তম বার মুখোমুখি হয়েছিল। এবং ১৯৯৫ কোপা আমেরিকায় ব্রাজিল আর্জেন্টিনাকে পেনাল্টি শুট-আউটের মাধ্যমে বিদায় করার পর উভয় দলের মধ্যে এটি ছিল প্রথম ম্যাচ, যখন ফরোয়ার্ড তুলিও একটি বিতর্কিত গোল করেছিলেন (তিনি তার হাত ব্যবহার করেছিলেন বল নিক্ষেপের আগে পাস পেতে) ৮১'-এ খেলা টাই করতে। সেই গোলটি একটি দলকে সেমিফাইনালে যাওয়ার যোগ্যতা অর্জন করতে পেনাল্টিতে বাধ্য করেছিল। তারা (আর্জেন্টাইনরা) কিছু দাবি করতে পারে না কারণ তারা দাবি করেনি যখন ১৯৮৬ সালে ঈশ্বরের হাত হয়েছিল। আমার হাত ছিল ভির্জিন মেরির হাত, যাকে আমি ঈশ্বরের চেয়েও বেশি ভালোবাসি।
১৯৯৭ সালে উভয় দলই দ্বিতীয় ম্যাচ খেলবে।
স্নায়ুবিজ্ঞান এবং যৌন অভিমুখিতা
যৌন অভিমুখিতা হচ্ছে বিপরীত যৌনতা বা লিঙ্গ, সমলিঙ্গ অথবা উভয় লিঙ্গের প্রতি রোমান্টিক অথবা যৌন আকর্ষণের (অথবা দুইটাই) একটি স্থায়ী বিন্যাস। মানুষে যৌন অভিমুখিতার সর্বশেষ কারণ এবং গঠন কৌশল সম্পর্কে বিজ্ঞানীরা পরিপুর্ণভাবে নিশ্চিত নন। বেশ কিছু তত্ব যদিও আছে তবে তা বিতর্কিত এবং অনিশ্চিয়তায় ভরা। যাইহোক, অগ্রগতি হওয়া স্নায়ুবিজ্ঞানের বর্ণনা, যৌন অভিমুখিতার সাথে চারিত্রিক সম্পর্কের উপর আলোকপাত করেছে। গবেষণা থেকে দেখা গিয়েছে মানুষের যৌন অভিমুখিতার সাথে স্নায়ুর গঠনে, কাজে ও বোধগত সম্পর্ক আছে।
ক্রমবিকাশমান স্নায়ুজীববিজ্ঞান
যৌন অভিমুখিতার এই ক্রমবিকাশ কীভাবে হয় তা নিয়ে অনেক তত্ত্ব আলোচিত হয়েছে, যেখানে ভ্রুণীয় নিউরাল ক্রমবিকাশ; জন্মপুর্ব হরমোনের বহিঃপ্রকাশ, মায়ের প্রতিরক্ষা ব্যবস্থা, এসবকিছুই সমকামিতার জন্য দায়ী এরকম তত্ত্ব প্রস্তাব করা হয়েছে। অন্যান্য ফ্যাক্টর; যা জিনকে নিয়ন্ত্রণ করতে পারে, তাও সমকামিতারব্জন্য দায়ী, এরকম প্রস্তাবনা করা হয়েছে। এমন কোনো নিশ্চিত প্রমাণ পাওয়া যায় নি যে; যা থেকে বলা যায় পরিবেশ বা অর্জিত ব্যবস্থাই সমকামিতার ক্রমবিকাশের জন্য দায়ী।
কর্মগত পার্থক্য
সাম্প্রতিক সময়ের গবেষণা যৌন অভিমুখিতা প্রকাশের ক্ষেত্রে কর্মগত ও জ্ঞানীয় উপাদান গুলো উন্মোচন করতে শুরু করেছে। প্রতেকের যৌন অভিমুখিতার সুনির্দিষ্ট প্রতিক্রিয়ার ক্ষেত্রে; স্নায়বিক প্রক্রিয়া ও যৌন বায়াসড কগনিটিভ টাস্ক খুঁজে পাওয়া গিয়েছে।
ফেরোমনের প্রতিক্রিয়া
মানুষের ২ টি ফেরোমনকে প্রস্তাবনা করা হয়েছে। প্রজেস্টেরণ ডেরাইভেটিভ ৪,১৬- এন্ড্রোস্টাডিন-৩-ওয়ান (এন্ড) এবং এস্ট্রোজেন-লাইক স্টেরয়েড এস্ট্রা-১,৩-৫ (১০), ১৬-টেট্রায়েন-৩-অল (ইএসটি)- নামক ফেরোমনদ্বয়; সমকামী ও বিষমকামীদের এন্টেরিয়র হাইপোথ্যালামাসের স্নায়বিক সার্কিটে ভিন্ন ভিন্ন প্রতিক্রিয়া দেখায়। এন্টেরিওর হাইপোথ্যালামাস প্রজননগত কার্যক্রমের সাথে জড়িত এবং সাম্প্রতিক গবেষণা থেকে প্রস্তাব করা হয়েছে যে; এটা হরমোনাল ও সংবেদী কিউকে একত্র করে যৌন স্বভাব ও যৌন আসক্তি নির্ধারণে ভূমিকা রাখে।
সাম্প্রতিক সময়ের নিউরো-ইমেজিং পর্যবেক্ষণ থেকে দেখা গিয়েছে যে, AND পুরুষের ঘামে পাওয়া গিয়েছে; অলফ্যাক্টরী স্টিমুলস; সমকামী পুরুষ ও বিষমকামী নারীর এন্টিরিওর হাইপোথ্যালামাসকে সক্রিয় করে এবং বিষমকামী পুরুষ ও সমকামী নারীতে সাধারণ অলফ্যাক্টরী প্রতিক্রিয়া তৈরী করে। ইএসটি নামক অপর ফেরোমন; পাওয়া যায় গর্ভবতী নারীর ইউরিনে; যা সমকামী পুরুষ ও বিষমকামী নারীতে সাধারণ অলফ্যাক্টরী সক্রিয়তা তৈরী করে যখন সমকামী নারী ও বিষমকামী পুরুষে যৌন-সংগতিপুর্ণ হাইপোথ্যালামিক প্রতিক্রিয়া দেখা যায়।
সমকামী পুরুষরা এই স্টিমুলির প্রতি বিষমকামী নারীদের ন্যায় একইরুপ প্রতিক্রিয়া দেখায়। ঠিক একইরকমভাবে সমকামী নারী ও বিষমকামী পুরুষরা একইরুপ প্রতিক্রিয়া দেখায়। এই গবেষণা বার্গল্যান্ড ও সেভিক করেছেন। তাদের এ গবেষণা থেকে এটাই সুচিত হয়েছে যে, এন্ড এবং ইএসটি নামক ফেরোমনদ্বয় মোটাদাগে "স্বয়ংক্রিয় স্নায়বিক ব্যবস্থার উপর সুনির্দিষ্ট যৌন প্রভাব ফেলে" এবং এই স্টিমুলি যে ভাবে সাড়া দেয়, তা দেখে বুঝা যায়, তা জীবের ফেনোটাইপিক সেক্সের প্রতি নয় বরং তার যৌন অভিমুখিতার উপর নির্ভরশীল।
সেরাটোনিনের প্রতি প্রতিক্রিয়া
কেন্দ্রীয় স্নায়ুব্যবস্থায় পাওয়া যাওয়া সেরাটোনিন হচ্ছে একপ্রকার নিউরোট্রান্সমিটার। যৌন স্বভাব নিয়ন্ত্রণে এর বিভিন্ন ভুমিকা আছে। সেরাটোনিন এগোনিষ্ট ও এন্টাগোনিষ্টের মস্তিষ্কের এলাকায় প্রয়োজনমত সক্রিয় ও নিবারকের ভূমিকা পালন করে। ফ্লুরোটক্সিন হচ্ছে নির্বাচিত সেরাটোনিন reuptake inhibitor; যা স্নায়ুতে সেরাটোনিনের প্রভাব সম্প্রসারিত করে। কিনুয়িন এবং তার সহযোগীরা (২০০৪) সমকামী ও বিষমকামী মানুষের মস্তিষ্কে সেরাটোনিনের ক্রিয়া ভিন্ন হয় কিনা, তা দেখার জন্য ফ্লুরোটক্সিন কে ব্যবহার করেন। ফ্লুরোটক্সিন প্রয়োগ করার পর; ফ্লুরোডেক্সোগ্লুকোজ পজিট্রন ইমিশন টমোগ্রাফি (FDG-PET) ব্যবহার করে; তারা মস্তিষ্কে গ্লুকোজের বিপাক ক্রিয়া পরিমাপ করেন। তারা দেখতে পান, সমকামী ও বিষমকামী পুরুষে ফ্লুরোটক্সিনের প্রতিক্রিয়া ভিন্ন রকম হয়। আর তা হলো, সমকামীদের হাইপোথ্যালামাসে বিষমকামীদের তুলনায় খানিকটা কম গ্লুকোজ বিপাক পরিলক্ষিত হয়। অধিকন্ত, মস্তিষ্কের অন্যান্য এলাকা ভিন্ন ভাবে সক্রিয় হয়; ফ্লুরোটক্সিন প্রয়োগ করে সমকামী পুরুষে দেখা গেছে; তাদের সম্মুখভাগের সংযুক্ত কর্টেক্সে সক্রিয়তা বেড়ে যায়; কিন্তু বিষমকামী পুরুষে কোনো পরিবর্তন দেখা যায় না। বিষমকামীদের কানেট জাইরাস, ল্যাটেরাল এন্টেরিওর সিনগুলেট এবং দ্বিপার্শ্বিক হিপ্পোক্যাম্পাস/প্যারাহিপ্পোক্যাম্পাল জাইরাসে সক্রিয়তা বাড়ে এবং সিনগুলেট কর্টেক্সের অংশে সক্রিয়তা কম দেখা যায়। এই অন্বেষণ থেকে এটাই প্রতীয়মান হয় যে, সমকামী ও বিষমকামীদের কেন্দ্রীয় স্বয়ংক্রিয় ব্যবস্থার বিভিন্ন অংশের নিউরনের সংখ্যায় শুধুমাত্র পার্থক্য নেই বরঞ্চ কিছু নিউরন যেমন সেরেটোনার্জিক ও ডোপামিনার্জিক নিউরনের কার্যাবলীতেও পার্থক্য আছে।
প্রাসঙ্গিক গবেষণা
বিভিন্ন প্রাণী এবং পতঙ্গের যৌন অভিমুখিতা ও মস্তিষ্কের গঠন নিয়ে অনেক পরীক্ষা-নিরীক্ষা করা হয়েছে। একটি পরীক্ষা করা হয়েছে। ড্রসোফিলার জিনগত পরিবর্তন করে তার ব্রেইনের গঠনে পরিবর্তন করা হয়েছে। যেসব পুরুষে এই পরিবর্তন করা হয়েছে; তাদের মধ্যে বুনো পুরুষ পতঙ্গের প্রতি সমকামিতা সম্পর্ক দেখা গিয়েছে এবং এইরকম আচরণের সাথে মস্তিষ্কে সক্রিয় সেই সব পরিবর্তিত জিনের অভিব্যক্তির মধ্যে সম্পর্ক খুঁজে পাওয়া গিয়েছে।
পরবর্তী গবেষণা
যৌন অভিমুখিতা সংক্রান্ত গবেষণা সম্পুর্ণভাবে সমাপ্ত হতে আর খুব বেশি দেরি নেই। স্নায়ুবিজ্ঞান পুনঃপুন গবেষণার মাধ্যমে মানুষের যৌন অভিমুখিতার সাথে মস্তিষ্কের সংযোগ নিয়ে যে ধোয়াশা ছিল, তাকে কাটাতে সাহায্য করেছে। তবে এখানে আরো গবেষণা হবে; তা নিশ্চিতভাবে বলাই যায়।
পরবর্তী গবেষণার ক্ষেত্রগুলোঃ
২ কোর (ভারত)
২ কোর হচ্ছে ভারতীয় সেনাবাহিনীর একটি কোর। এটির সদর-দপ্তর হরিয়ানা প্রদশের আম্বালাতে অবস্থিত।
এই কোরটি লেঃ জেনারেল তপেশ্বর নারায়ণ রায়না (পরে পূর্ণ জেনারেল এবং সেনাপ্রধান) ১৯৭১ সালের অক্টোবর মাসের ৭ তারিখে পশ্চিমবঙ্গ প্রদেশের কৃষ্ণনগরে তৈরি করেন, দুই মাস পরে ডিসেম্বরেই কোরটি পাকিস্তানের সঙ্গে যুদ্ধে জড়িয়ে যায়। ভারত-পাকিস্তান যুদ্ধ ১৯৭১ চলাকালীন এই কোরের সৈন্যরা তৎকালীন পূর্ব পাকিস্তানের খুলনা, যশোর, ঝিনাইদহ, মাগুরা এবং ফরিদপুর এলাকা পাকিস্তান সেনাবাহিনীর হাত থেকে মুক্ত করেছিলো, গঙ্গা এবং পদ্মা নদীর মধ্যবর্তী এলাকাও এই কোরের সেনাদের অধীনে এসেছিলো। যুদ্ধের পরে কোরটি পশ্চিম সেনা কমান্ডের অধীনে চলে যায় এবং হরিয়ানা প্রদেশের চন্দিমন্দির সেনানিবাসে এটির নতুন সদর-দপ্তর স্থাপিত হয়, ১৯৮৫ সালের জানুয়ারীতে এটি আম্বালাতে পুনঃস্থাপিত হয়।
এই কোরটির ডাকনাম হচ্ছে খাড়গা কোর।
ভারত-পাকিস্তান যুদ্ধ ১৯৭১
১৯৭১ সালেই কোরটি নতুন তৈরি করা হয়, তখন এই কোরে মাত্র দুটি ডিভিশন ছিলো, একটি হচ্ছে ৪র্থ মাউন্টেন ডিভিশন এবং ৯ম পদাতিক ডিভিশন, এই পদাতিক ডিভিশনের ৪র্থ মাউন্টেন ডিভিশনের চেয়ে লোকবল বেশি ছিলো, এছাড়াও এটাতে ভারী কামান এবং সাঁজোয়া যানের সংখ্যাও বেশি ছিলো। কোরটি তৈরি করার কিছু দিনের মধ্যেই এটার অধীনে ৫০তম প্যারাশুট ব্রিগেড যুক্ত হয় যেটাতে প্রথমে এক ব্যাটেলিয়ন সৈন্য কম ছিলো। কোর অধিনায়ক জেনারেল তপেশ্বর ২০টি পদাতিক ব্যাটেলিয়ন তৎকালীন পূর্ব পাকিস্তানের বিভিন্ন অঞ্চলে পাঠিয়েছিলেন।
১৯৮৫ সালের জানুয়ারী মাসে কোরটি তার বর্তমান সদর দপ্তরে স্থানান্তরিত হয়।
সুতি বিধানসভা কেন্দ্র
সুতি (বিধানসভা কেন্দ্র) ভারতের পশ্চিমবঙ্গ রাজ্যের মুর্শিদাবাদ জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৫৭ নং সুতি বিধানসভা কেন্দ্রটি সুতি-২ সমষ্টি উন্নয়ন ব্লক এবং বহুতালি, হারুয়া এবং সাদিকপুর গ্রাম পঞ্চায়েত গুলি সুতি-১ সমষ্টি উন্নয়ন ব্লক এর অন্তর্গত।
সুতি বিধানসভা কেন্দ্রটি ৯ নং জঙ্গিপুর লোকসভা কেন্দ্রের অন্তর্গত।
২০১১
২০১১ সালের নির্বাচনে, কংগ্রেসের ইমানি বিশ্বাস তার নিকটতম প্রতিদ্বন্দ্বী আরএসএসপি জেন ​​আলম মিয়ানকে পরাজিত করেন।
১৯৭৭-২০০৬
২০০৬ এবং ২০০১ সালে রাজ্য বিধানসভা নির্বাচনে, আরএসপি'র জেন ​​আলম মিয়ান সুতি বিধানসভা কেন্দ্র থেকে জয়লাভ করেন তার নিকটতম প্রতিদ্বন্দ্বী কংগ্রেস/নির্দলের এমডি. সোহরাবকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। কংগ্রেসের এমডি. সোহরাব ১৯৯৬ সালে আরএসপি'র শিশ মহম্মদকে পরাজিত করেন। আরএসপি'র শিশ মহম্মদ ১৯৯১ সালে বিজেপির চিত্তা মুখার্জীকে, ১৯৮৭ এবং ১৯৮২ সালে কংগ্রেসের এমডি. সোহরাবকে পরাজিত করেন। কংগ্রেসের এমডি. সোহরাব ১৯৭৭ সালে আরএসপি'র শিশ মহম্মদকে পরাজিত করেন।
১৯৫১-১৯৭২
১৯৭২ সালে আরএসপি'র শিশ মহম্মদ জয়ী হন। ১৯৭১  এবং ১৯৬৯ সালে  কংগ্রেসের এমডি. সোহরাব জয়ী হন। ১৯৬৭ সালে নির্দলের এস. মহম্মদ জয়ী হন। কংগ্রেস/নির্দলের লুতফাল হক ১৯৬২ সালে, ১৯৫৭  এবং স্বাধীন ভারতের প্রথম নির্বাচন ১৯৫১ সালে জয়ী হন।
মার্গারেট কোর্ট
মার্গারেট স্মিথ কোর্ট এও এমবিই (জন্ম: ১৬ জুলাই ১৯৪২) অস্ট্রেলিয়ার একজন ক্রীড়াবিদ এবং সাবেক বিশ্বের ১নং মহিলা টেনিস খেলোয়াড়। তিনি মহিলা টেনিস খেলোয়াড়দের মধ্যে সর্বাধিকসংখ্যক গ্রান্ড স্লাম বিজয়ী হিসেবে রেকর্ডধারী; এছাড়াও অসংখ্য রেকর্ডের অধিকারী যা এখনও অক্ষুণ্ণ রয়েছে।
টেনিসের উম্মুক্ত যুগে প্রবেশের পর কোর্টই প্রথম নারী খেলোয়াড় যিনি একই বছর চারটি গ্র্যান্ড স্ল্যাম বিজয়ী হয়েছেন (ইতিহাসে ২য়); তিনি ১৯৭০ সালে এই কৃতিত্ব দেখান। কোর্ট ২৪টি একক গ্রান্ড স্লাম শিরোপা জয় করেছেন যা এখন পর্যন্ত অক্ষুণ্ণ রয়েছে। এছাড়াও কোর্ট ১৯ টি দ্বৈত শিরোপা এবং ১৯টি মিশ্র শিরোপা জয় করেছেন, যা তাকে ৬২টি প্রধান শিরোপা জয়ী হিসেবে রেকর্ডের অধিকারী করেছে। তিনিই মিশ্র দ্বৈত শিরোপা জয়ী একমাত্র নারী খেলোয়াড়, যা তিনি দুবার করেছেন। সকল ধরনের মাঠে তার জয়ের হার ৯১.৬৮ (১১৮০-১০৭), যা একটি রেকর্ড। আন্তর্জাতিক টেনিস হল অব ফেম কর্তৃপক্ষের মতে, "শক্তি ও সামর্থ্যে অদ্বিতীয়"। বিশ্লষকদের কারো কারো মতে, "তিনি সর্বকালের সেরা নারী খেলোয়াড়"।
ভিভ রিচার্ডস
ভিভ রিচার্ডস ওয়েস্ট ইন্ডিজের বিখ্যাত ক্রিকেট খেলোয়াড়। সর্বকালের সেরা ব্যাটস্‌ম্যানদের অন্যতম বলে তিনি স্বীকৃত। তার আমলে ত্রাস সৃষ্টিকারী ব্যাটস্‌ম্যান ছিলেন। ১৯৮৬ সালে ইংল্যান্ডের বিরুদ্ধে মাত্র ৫৬ বলে শত রান করেন যেটি বহুদিন টেস্ট ক্রিকেটে সবথেকে কম বলে শতরানের বিশ্ব রেকর্ড ছিল। ২০১৪ সালের নভেম্বর মাসে অস্ট্রেলিয়ার বিরুদ্ধে একই সংখ্যক বলে শতরান করে পাকিস্তানের মিসবা উল হক উনার বিশ্ব রেকর্ড স্পর্শ করেন। আরো পরে নিউজিল্যান্ডের ব্রেন্ডন ম্যাককুলাম ২০১৬ সালের ফেব্রুয়ারি মাসে অস্ট্রেলিয়ার বিরুদ্ধে মাত্র ৫৪ বলে শতরান করে নতুন বিশ্ব রেকর্ড গড়েন।
টেস্টে
নিচে ভারতীয় উপমহাদেশে করা তার টেস্ট শতকগুলো দেয়া হলো:
একদিবসীয়
নিচে ভারতীয় উপমহাদেশে করা তার একদিবসীয় শতকগুলো দেয়া হলো:
ডিলান লেভিট
ডিলান জেমস ক্রিস্টোফার লেভিট (জন্ম: ১৭ নভেম্বর, ২০০০) একজন ওয়েলস পেশাদার ফুটবলার। তিনি স্কটিশ প্রিমিয়ারশিপের ক্লাব ডান্ডি ইউনাইটেড এবং ওয়েলস জাতীয় দলের হয়ে মিডফিল্ডার হিসেবে খেলেন।
লেভিটের ফুটবল খেলার হাতেখড়ি ম্যানচেস্টার ইউনাইটেডের একাডেমিতে। সেখানে বয়স-ভিত্তিক দলে খেলার পর ২০১৯ সালের নভেম্বরে উয়েফা ইউরোপা লিগের একটি ম্যাচে তার সিনিয়র ক্যারিয়ারে অভিষেক হয়েছিলো। সে ম্যাচের পর ম্যানচেস্টার ইউনাইটেডের জার্সি আর গায়ে চাপানো হয়নি তার। বাকিটা সময় তিনি চার্লটন অ্যাথলেটিক, ক্রোয়েশিয়ান ক্লাব ইস্ট্রা ১৯৬১ এবং ডান্ডি ইউনাইটেড-এ লোনে কাটিয়েছেন। ২০২২ সালের জুলাইয়ে, তিনি একটি স্থায়ী চুক্তিতে ডান্ডি ইউনাইটেডে যোগ দেন।
আন্তর্জাতিক ক্যারিয়ারে অভিষেকের আগে লেভিট বয়স-ভিত্তিক দলগুলোতে ওয়েলসের হতে প্রতিনিধিত্ব করেছিলেন। ২০২০ সালের সেপ্টেম্বরে ফিনল্যান্ডের বিরুদ্ধে উয়েফা নেশনস লিগের একটি ম্যাচে তার আন্তর্জাতিক ক্যারিয়ার শুরু হয়।
ম্যানচেস্টার ইউনাইটেড
লেভিট আট বছর বয়সে ম্যানচেস্টার ইউনাইটেডের একাডেমিতে যোগ দেন এবং ২০১৮ সালের এপ্রিল মাসে ক্লাবের সাথে তার প্রথম পেশাদার চুক্তি স্বাক্ষর করেন। ২০১৯-এর নভেম্বরে তিনি ক্লাবের সাথে চুক্তির মেয়াদ বাড়িয়ে ২০২২ সালের জুন পর্যন্ত একটি নতুন চুক্তি স্বাক্ষর করেন। ২৮ নভেম্বর, ২০১৯-এ আস্তানার বিপক্ষে উয়েফা ইউরোপা লিগের একটি ম্যাচে ইউনাইটেডের হয়ে তার সিনিয়র অভিষেক হয়।
৮ সেপ্টেম্বর, ২০২০-এ, লেভিটকে চার্লটন অ্যাথলেটিক -এর কাছে পুরো মৌসুমের জন্য লোনে পাঠানো হয়। ৮ জানুয়ারি, ২০২১-এ, চার্লটন অ্যাথলেটিক লেভিটের লোনের সময়কাল কমিয়ে আনে; কারণ বাজে পারফরম্যান্সের কারণে তিনি লিগ ওয়ানের এই ক্লাবে মাত্র পাঁচটি ম্যাচে শুরু থেকে খেলেছিলেন।
১৫ ফেব্রুয়ারি, ২০২১-এ, লেভিট ২০২০–২১ সিজনের বাকি অংশে খেলার জন্য লোনে ক্রোয়েশিয়ান ফুটবল লিগের দল ইস্ট্রা ১৯৬১ -তে যোগ দেন। ১৪ এপ্রিল রিজেকার বিরুদ্ধে ক্রোয়েশিয়ান কাপের সেমিফাইনালে কোচ দানিজেল জুমিচ তাকে অপ্রত্যাশিতভাবে স্টার্টিংয়ে রাখেন। সে ম্যাচে তিনি ৬৪ মিনিট পর্যন্ত খেলে ডিনো হ্যালিলোভিচের স্থলাভিষিক্ত হন। ইস্ট্রা সে ম্যাচে ৩–২ গোলে জিতে ফাইনালে যায়।
ডান্ডি ইউনাইটেড
২০ আগস্ট, ২০২১-এ, লেভিট স্কটিশ প্রিমিয়ারশিপ ক্লাব ডান্ডি ইউনাইটেডে এক বছরের লোন যোগ দেন। তিনি ২০২১–২২ স্কটিশ কাপে ট্যানজারিনদের হয়ে ২৯ ম্যাচে ৬ গোল গোল এবং ডান্ডি ইউনাইটেডকে ইউরোপে খেলার যোগ্যতা অর্জনে সহায়তা করার জন্য লিগের শেষ ৫ ম্যাচে তিন গোল করেন। দুর্দান্ত পারফরম্যান্সের পর লেভিট সে মৌসুমে ফ্যান্সদের বর্ষসেরা খেলোয়াড় নির্বাচিত হন। এরপর তিনি ২০২২ সালের জুলাই মাসে দুই বছরের চুক্তিতে ক্লাবে যোগ দেন।
আন্তর্জাতিক ক্যারিয়ার
লেভিট অনূর্ধ্ব-১৭, অনূর্ধ্ব-১৯ এবং অনূর্ধ্ব-২১ স্তরে ওয়েলসের প্রতিনিধিত্ব করেছেন। ২০১৯ সালের মে মাসে প্রথমবারের মতো তাকে ওয়েলস জাতীয় দলে ডাকা হয়। ৩ সেপ্টেম্বর, ২০২০-এ ফিনল্যান্ডের বিরুদ্ধে ২০২০–২১ উয়েফা নেশনস লিগে তার অভিষেক ঘটে। ২০২১ সালের মে মাসে তিনি উয়েফা ইউরো ২০২০-এর জন্য ওয়েলসের ২৬ সদস্যের দলে জায়গা পান। রোমে ইতালির বিপক্ষে বদলি খেলোয়াড় হিসেবে তিনি মাঠে নামেন; সে ম্যাচে তারা ১–০ গোলে পরাজিত হয়েছিলেন। ২০২২ সালের নভেম্বরে তাকে কাতার ২০২২ ফিফা বিশ্বকাপের জন্য ওয়েলস দলে ডাকা হয়।
মারসেলো রেবেলো দ্যা সুজা
প্রারম্ভের জীবন
তিনি লিসবনে জন্মগ্রহণ করেন, তিনি পিতা বালতাসার রেবেলো দে সউসা (১৯২১–২০০১) এবং মা মারিয়া দাস নেভেস ফার্নান্দস ডুয়ার্তের (১৯২১–২০০৩) জ্যেষ্ঠ পুত্র। তার নামটি তার ধর্মপিতা এস্তাদো নভো সরকারের সর্বশেষ প্রধানমন্ত্রী মার্সেলো ক্যাটানো এর নামানুসারে রাখা হয়েছে।
রেবেলো দ্যা সুজা একজন অধ্যাপক ও বিশেষত সাংবিধানিক আইন এবং প্রশাসনিক আইনের বিধিব্যবস্থালেখক, লিসবন বিশ্ববিদ্যালয় থেকে তিনি ডক্টরেট ডিগ্রী অর্জন করেন, সেখানে তিনি আইন বিষয়ে শিক্ষকতা করেছেন।
দলের রাজনীতি এবং মিডিয়া কর্মজীবন
রেবেলো দ্যা সুজা এস্তাদো নভোর সময়ে একজন আইনজীবী হিসাবে, এবং পরে একজন সাংবাদিক হিসাবে তার কর্মজীবন শুরু করেন। তিনি পপুলার ডেমোক্রেটিক পার্টিতে যোগ দেন এবং প্রজাতন্ত্র পরিষদের ডেপুটি হন। সেই সময়, তিনি ১৯৭৬ সালে পর্তুগালের সংবিধান প্রণয়নে সহায়তা করেছিলেন। পরে তিনি প্রধানমন্ত্রী ফ্রান্সিসকো পিন্টো বেলসেমোর এডজয়েন্ট মন্ত্রী পদে উন্নীত হন। ফ্রান্সিসকো পিন্টো বেলসেমোর মালিকানাধীন এক্সপ্রেসো সংবাদ পত্রের তিনি একটি সহ-প্রতিষ্ঠাতা, পরিচালক, প্রশাসক। তিনি সেডাস এর প্রতিষ্ঠাতা এবং অন্য সংবাদপত্র সেমানারিও এর প্রতিষ্ঠাতা ও প্রশাসন পরিষদের সভাপতি ছিলেন। তিনি টিএসএফ রেডিওয়ে রাজনৈতিক বিশ্লেষক ও পণ্ডিত হিসেবে কাজ শুরু করেন, যেখানে তিনি প্রধান রাজনৈতিক খেলোয়াড়দের নম্বর (০ থেকে ২০) দিতেন।
১৯৮৯ সালে তিনি লিসবন মিউনিসিপ্যাল ​​চেম্বারের মেয়র (লিসবনের মেয়র) পদে লড়েছিলেন কিন্তু জর্জ স্যাম্পাইও এর কাছে হেরেছিলেন, যদিও তিনি সিটি কাউন্সিলর (ভেরেডোর) হিসাবে একটি আসন জিতেছিলেন। এই অভিযানে তিনি টাগুস নদীর জলের মধ্যে ঝাঁপ দেন এটি প্রমাণ করতে যে বিপরীত দলের করা নদী দূষনের অভিযোগের সত্যতা নেই।
পিএসডির নেতা, ১৯৯৬–১৯৯৯
৩১শে মার্চ, ১৯৯৬ থেকে ২৮ মে, ১৯৯৯ পর্যন্ত রেবেলো দ্যা সুজা সোশাল ডেমোক্র্যাটিক পার্টির নেতা ছিলেন (দলের নেতা হিসাবে তার নির্বাচনের কয়েক সপ্তাহ আগে, তিনি ঘোষণা করেন যে তিনি নেতৃত্বের প্রার্থী হবেন না, ''এমনকি যীশু পৃথিবীতে নেমে আসলেও না")। ১৯৯৮ সালে তিনি পিপলস পার্টির সাথে একটি কেন্দ্রীয়-ডান জোট, গণতান্ত্রিক জোট গঠন করেন। তবে তিনি ইউরোপীয় ডেমোক্রেটদের ইউরোপিয়ান পিপলস পার্টির সহ-সভাপতি হয়ে ওঠেন। পিপলস পার্টির নেতা, পাওলো পোর্টাসের ভূমিকার কারণে জোটটি নিজের দলের বৃহৎ অংশকে সন্তুষ্ট করতে পারেনি, সাপ্তাহিক পত্রিকা ও ইন্ডিপেন্টেডেন্তে এর পরিচালক থাকাকালীন অ্যানিবাল কভাকো সিলভার সরকারের চাপের মধ্যে ছিলেন।
একটি টিভি সাক্ষাৎকারে পোর্টাসের পর রেবেলো দ্যা সুজা পদত্যাগ করেছিলেন, এই বিষয়ে তাদের একটি ব্যক্তিগত বক্তব্য বর্ণনা করেছিলেন। পোর্টাস রেবেলো দ্যা সুজাকে "ও ইন্ডিপেন্টেডেন্তে" এর জন্য একটি বেনামী উৎস হিসাবে দাবি করেছেন, এ বিষয়ে একটি নৈশভোজে তিনি এর বিস্তারিত বর্ণনা করেন (যেখানে ছিল ভিসিসোয়াইজ, একপ্রকার ঠান্ডা স্যুপ) যেখানে তিনি উপস্থিত ছিলেন না; সেই সময়ে পাওলো পোর্টাস পরে তাদের দলগুলোর মধ্যে প্রতিষ্ঠিত জোটের সিদ্ধান্ত পুনর্বিবেচনা করেছিলেন — যা নৈশভোজের আগে তৈরি হয়েছিল — "ভিসিসোয়াইজ" শব্দটি "ঠান্ডা পরিবেশিত প্রতিশোধ" এর একটি রেফারেন্স হয়ে ওঠে। এই এবং অন্যান্য অসঙ্গতির জন্য, ম্যানুয়েল মারিয়া ক্যারিলহো তাকে রাজনৈতিক সিরিশ-আঠা বলে উল্লেখ করে। একটি বক্তৃতায়, যেখানে তিনি একজন মসিহ এবং পর্তুগালের সেবাস্তিয়ানকে প্রত্যাশা করার পর্তুগিজদের যে অভ্যাস তার নিন্দা করেছিলেন, তা ভালভাবে গ্রহণ করা হয় নি। জোটের ব্যর্থতার কারণে তিনি জনসাধারণ ও টেলিভিশন থেকে সরে যান।
পোস্ট-নেতৃত্ব
অন্যান্য স্থানীয় নির্বাচনে, তিনি ক্যাসসাইস পৌর পরিষদের সভাপতি এবং সেলেরিকো ডি বস্টোর পৌর পরিষদের সভাপতি হন। তার প্রতি রবিবার রাজনৈতিক বিশ্লেষণ নিয়ে পাবলিক টিভি স্টেশন "আরটিপি"তে একটি সাপ্তাহিক অনুষ্ঠান ছিলো, যেখানে তিনি "বর্তমান সময়ের সবচেয়ে বিজ্ঞ এবং সবচেয়ে স্বচ্ছদৃষ্টিসম্পন্নতা রাজনৈতিক বিশ্লেষক" হিসাবে পরিচিত ছিলেন। তাঁর মন্তব্যে রাজনীতি থেকে খেলাধুলা সবকিছু আচ্ছাদিত ছিল, নতুন প্রকাশিত বইগুলিতে তার বিখ্যাত উপস্থাপনা এবং মন্তব্য থাকতো, এবং সেগুলো কখনও কখনও বিতর্কিত ছিল, কিছু মন্তব্য ব্যক্তিগত ও রাজনৈতিক আক্রমণ হিসাবে দেখা হতো।
টিভিআই-এ তার বিশ্লেষনে, তিনি প্রায়ই পেদ্রো সান্তানা লোপসকে আক্রমণ করতেন, এবং প্রায়ই "নিষ্ঠুর, একজন কাডগেলার ও বিদ্বেষপূর্ণ", এবং "প্রজাতন্ত্রের রাষ্ট্রপতি হওয়ার অযোগ্য" বলে দোষারোপ করতেন। সান্তানা লোপসের প্রধানমন্ত্রী হওয়ার পর পর্যন্ত এই দ্বন্দ্ব চলতে থাকে, তিনি তার কাজ সম্পর্কিত একটি বিশেষ ভাষ্য দিয়েছিলেন যে, তিনি "সবচেয়ে খারাপ গুতেরেসের চেয়েও খারাপ" ছিলেন এবং তিনি "গুতেরেসের চেহারা ভাল করেছেন এবং তাদের বেলেমে ঠেলে দিয়েছেন", সান্টানা লোপেসের সরকারের স্পিকার রুই গোমেস দা সিলভার প্রতিক্রিয়ায় তিনি এ জবাব দেন, যেখানে রুই গোমেস দা সিলভা তাকে "অনৈচ্ছিক ষড়যন্ত্রকারী" বলে অভিযুক্ত করেছিলেন। নেটওয়ার্কের সভাপতি মিগুয়েল পাইস অমরকে একটি ব্যক্তিগত নৈশভোজে ডেকে এনে বলা হয়েছিল রেবেলো দ্যা সুজার আক্রমণ আরো সংযত হওয়া উচিত, সুজা এমন কিছু যা সেন্সরশিপের রূপ ধারণ করেছিল, যা প্রোগ্রাম এবং চ্যানেল থেকে তার প্রস্থানে ভূমিকা রাখে। এই পর্বের পর আরটিপি তাকে ভাড়া করেছিল।
আংশিকভাবে এই ঘটনাগুলির ফলস্বরূপ, রাষ্ট্রপতি জর্জ স্যাম্পাইও প্রজাতন্ত্রের সংসদ ভেঙ্গে দিয়েছিলেন, এটি এমন একটি পদক্ষেপ যার অর্থ একটি স্থিতিশীল জোটের সংখ্যাগরিষ্ঠতায় সরকারকে বরখাস্ত করা এবং প্রত্যাশিত নির্বাচনের আহ্বান জানায়, যার ফলে সান্তানা লোপেসের পরাজয় ঘটেছিল এবং জোসে সক্রেটসের অধীনে সমাজতন্ত্রীদের নির্বাচন হয়।
২০১০ সালে, তিনি আরটিপি ছেড়ে চলে যান এবং টিভিআই তে ফিরে আসেন, যা তিনি আগে থেকেই করেছিলেন।
রাষ্ট্রপতি কাভাকো সিলভা কর্তৃক তাঁকে কাউন্সিল অব স্টেটের সদস্য করা হয় এবং ৬ এপ্রিল ২০০৬-এ শপথ গ্রহণ করেন।
২০০৭ সালের গর্ভপাত বিষয়ে গণভোটের পক্ষে ছিলেন তিনি। তিনি এমনকি "আসিম নাও" (এর মতো নয়) নামে একটি ওয়েবসাইট প্রতিষ্ঠা করেছিলেন, যা একটি বিখ্যাত পরিচায়ক ভিডিও দিয়ে প্রকাশ করা হয়েছিল। এটি এত সুপরিচিত হয়ে উঠেছিল যে এটি বিখ্যাত হাস্যরস গ্রুপ গেটো ফেডেরেন্তো কর্তৃক স্যাটারডে নাইট লাইভ-ফ্যাশনে রচিত হয়েছিল।
পর্তুগালের রাষ্ট্রপতি, ২০১৬-বর্তমান
২৪ জানুয়ারী ২০১৬ ভোটের প্রথম ধাপে পর্তুগালের রাষ্ট্রপতি নির্বাচিত হন রেবেলো দ্যা সুজা। তিনি একজন স্বতন্ত্র প্রার্থী হিসাবে দাঁড়িয়েছিলেন, সংযম ও ক্রস পার্টির ঐক্যমত্যের জন্য আবেদন করেছিলেন। তার নির্বাচনী প্রচারণার সময়, তিনি রাজনৈতিক বিভাগগুলি এবং ২০১৬-১৪ সালের পর্তুগালের বেলআউটের মেরামত করার প্রতিশ্রুতি দেন। তার পূর্ববর্তী এনিভাল ক্যাভাকো সিলভা থেকে ভিন্ন, তিনি আগে কখনো শীর্ষস্থানীয় রাষ্ট্রীয় পদে অধিষ্ঠিত ছিলেন না।
২০১৫ সালে পর্তুগাল প্রজাতন্ত্রের সাথে ঐতিহাসিক চুক্তির পরে, মাননীয় চতুর্থ আগা খান আনুষ্ঠানিকভাবে লিসবনের রুয়া মার্কুইস ডি ফ্রন্টেরিয়া প্রাঙ্গণে অবস্থিত হেনরিক ডি মেন্ডনকা প্রাসাদকে ১১ জুলাই, ২০১৮ এ ইসমাঈলি ইমামতের আসন হিসাবে মনোনীত করেন, এবং ঘোষণা করেন যে এটি "ইসমাঈলি ইমামতের দীওয়ান" হিসাবে পরিচিত হবে। মার্সেলো রেবেলো দ্যা সুজা আগা খানকে পর্তুগিজ জাতীয়তাও দিয়েছেন।
রাষ্ট্র সফর
পর্তুগালের রাষ্ট্রপতি মার্সেলো রেবেলো দ্যা সুজা, ভ্যাটিকান, স্পেন, মোজাম্বিক, মরক্কো, ব্রাজিল, সুইজারল্যান্ড, কিউবা, যুক্তরাজ্য, গ্রীস এবং অ্যাঙ্গোলা সফর করেছেন। প্রথম সফরটি ছিল পোপ ফ্রান্সিস এবং কার্ডিনাল সেক্রেটারি অফ স্টেট পিয়েত্রো প্যারালিনের সাথে দেখা করার জন্য ভ্যাটিক্যান সিটিতে।
স্বাস্থ্য সমস্যা
২০১৭ সালের ২৮ ডিসেম্বর, মার্সেলো রেবেলো দ্যা সুজা লিসবনের কারি ক্যাব্রাল হাসপাতালে ভর্তি হন, যেখানে তাঁকে একটি কেন্দ্রী অন্ত্রবৃদ্ধি চিকিৎসার জন্য অস্ত্রোপচার করা হয়। এডুয়ার্ডো ব্যারোসো, প্রবীণ সার্জন, যিনি শৈশব থেকেই রাষ্ট্রপতির ঘনিষ্ঠ বন্ধু ছিলেন, তিনি এই অস্ত্রোপচারটি করেছিলেন। অস্ত্রোপচারের পর ব্যারোসো সংবাদপত্রকে জানান যে সব ভালভাবে হয়েছে এবং মার্সেলো ছয় বছর ধরে এই সমস্যায় ভুগছিলেন এবং ৪ জানুয়ারী ২০১৮-এ সার্জারি শুরু হয়েছিল। যাহোক, ২৮ ডিসেম্বর সকালে রাষ্ট্রপতি পেটে ব্যথা অনুভব করেন এবং তাঁর সরকারী চিকিৎসক ড্যানিয়েল মাতোসের একটি পরীক্ষায় জানা যায় যে, হারনিয়া সাময়িক বন্ধ করা হয়েছে এবং তার তাৎক্ষণিক অস্ত্রোপচার প্রয়োজন। ২৯ ডিসেম্বর, রাষ্ট্রপতির অফিসিয়াল ওয়েবসাইটে একটি ক্লিনিকাল রিপোর্ট প্রকাশ করা হয়, যা জানায় যে মার্সেলো আনন্দিত এবং ভালভাবে পুনরুদ্ধার হয়েছেন। মার্সেলো রেবেলো দ্যা সুজা ৩১ ডিসেম্বরে ১২:৪৫ মিনিটে হাসপাতাল ছাড়েন এবং নিজের পায়ে হেটে প্রাঙ্গণ ত্যাগ কনেন, কিছু হাসপাতালের কর্মচারী ও অন্যান্য রোগীদের অভিবাদন ও প্রশংসা জানান। তিনি পর্তুগিজ জাতীয় স্বাস্থ্যসেবার প্রশংসা করেন, এটি গণতন্ত্রের একটি গুরুত্বপূর্ণ বিজয় হিসাবে বিবেচিত।
২০১৩ সালের ২৩ জুন, মার্সেলো রেবেলো দ্যা সুজা ব্রাগায় অবস্থিত বম জীসাস ডো মন্তে পবিত্র স্থানে ভ্রমণের পর খারাপ বোধ করেন এবং ভেঙে পড়েন, যেদিন তাপমাত্রা ছিল ৪০ ডিগ্রি সেলসিয়াসের কাছাকাছি। তাকে হাসপাতালে পাঠানো হয়, যেখানে বেশ কয়েকটি পরীক্ষার পর, এটি প্রকাশিত হয়েছিল যে এই ঘটনাটি গুরুতর গ্যাস্ট্রোএন্টারাটাইটিসের পাশাপাশি রক্তচাপের হঠাৎ হ্রাসের কারণে ঘটেছিল। তাকে একই দিন হাসপাতালে থেকে ছাড়া হয়েছিল এবং কিছুদিন বিশ্রাম নেওয়ার জন্য বলা হয়েছিল।
জাতীয় আদেশ
প্রজাতন্ত্রের রাষ্ট্রপতি হিসাবে: ব্যক্তিগত আদেশ:
ব্যক্তিগত জীবন
২৭ জুলাই ১৯৭২-এ সাও ববেন্তো ডু মাতোর একটি প্যারিশে মার্সেলো রেবেলো দ্যা সুজা আনা ক্রিস্টিনা দা গামা কাইরো দা মোতাকে বিয়ে করেন, যিনি ৪ জুন ১৯৫০-এ লিসবনের সান্তোস-ও-ভেলহো প্যারিশে জন্মগ্রহন করে, আন্তোনিও দা মোতা ভেইগা এবং মারিয়া এমিলিয়া দা গামা কাইরোর মেয়ে এবং জর্জ ম্যানুয়েল ভাসালো সোর্স লাগ্রিফার (৭ মে ১৯৪৮ – ২ ফেব্রুয়ারি ২০০৫) বর্তমান বিধবা স্ত্রী, ম্যানুয়েল আন্তোনিও ভাসালো ই সিলভা মাতৃ সম্পর্কে নাতি, যযার সাথে তার দুই সন্তান ছিল: তিনি ১৯৮০ সালের পরে পৃথক হন, কিন্তু তার ধর্মীয় বিশ্বাসের কারণে তালাকপ্রাপ্ত হননি। তিনি তার প্রাক্তন শিক্ষার্থীর সঙ্গে ১৯৮০ এর দশকে ডেটিং শুরু করেছিলেন, তখন তিনি লিসবন বিশ্ববিদ্যালয়ের আইন অনুষদে তার সহকারী প্রভাষক ছিলেন। তারা এখনও ডেটিং করছেন, কিন্তু আলাদাভাবে বসবাস করেন।
‌তিনি দৈনিক মাত্র ৪ থেকে ৫ ঘণ্টা ঘুমান বলে দাবি করেন। তিনি এক দিনে ২টি বই পড়েন এবং পর্তুগিজ রিভিয়ারার ক্যাসকাইসের গুইঞ্চো সৈকতের একজন উৎসুক সার্ফার বলে দাবি করেন। তিনি নিজেকে শাস্ত্রীয় সঙ্গীত, বিশেষত জিউসেপ ভের্দির একজন ফ্যান বলে বিবৃতি দিয়েছেন।
ম্যায়নে প্যায়ার কিয়া
ম্যায়নে প্যায়ার কিয়া (मैंने प्यार किया) হল সুরজ বড়জাত্যা পরিচালিত ১৯৮৯ সালের ভারতীয় হিন্দি ভাষার সঙ্গীতধর্মী প্রণয়মূলক চলচ্চিত্র। এটি রচনা করেছেন পরিচালক বড়জাত্যা ও এম এম আহালে এবং প্রযোজনা করেছে রাজশ্রী প্রোডাকশন্স। ছবিটিতে শ্রেষ্ঠাংশে অভিনয় করেছেন সালমান খান ও ভাগ্যশ্রী। এটি বড়জাত্যার পরিচালিত প্রথম চলচ্চিত্র এবং সালমান খানের কেন্দ্রীয় চরিত্রে অভিনয় করা প্রথম চলচ্চিত্র (পূর্বে তিনি বিবি হো তো অ্যায়সি ছবিতে পার্শ্ব চরিত্রে অভিনয় করেছিলেন)।
ম্যায়নে প্যায়ার কিয়া ছবিটি হিন্দি চলচ্চিত্র শিল্পের সর্বকালের অন্যতম ব্লকবাস্টার খ্যাতি অর্জন করেন। এই চলচ্চিত্রের সফলতার পূর্বে রাজশ্রী প্রোডাকশন্স প্রায় বন্ধ হওয়ার দ্বারপ্রান্তে চলে যেতে শুরু করে। সেই সময়ে এটি ১৯৮৯ সালের সর্বোচ্চ আয়কারী বলিউড চলচ্চিত্র ও ১৯৮০-এর দশকের সর্বোচ্চ আয়কারী ভারতীয় চলচ্চিত্র হয়ে ওঠে। ছবিটিকে ভারতীয় চলচ্চিত্রের শীর্ষ ১০ সফল চলচ্চিত্রের একটি হিসেবে বিবেচনা করা হয়। চলচ্চিত্রটির সঙ্গীত পরিচালনা করেন রামলক্ষ্মণ। ছবিটির সাউন্ডট্রেক ১০ মিলিয়ন কপির বেশির বিক্রি হয়, যা ১৯৮০-এর দশকের সর্বাধিক বিক্রীত বলিউডি সঙ্গীত অ্যালবাম। ৩৫তম ফিল্মফেয়ার পুরস্কারে ছবিটি শ্রেষ্ঠ চলচ্চিত্র-সহ ছয়টি বিভাগে পুরস্কার লাভ করে।
সঙ্গীত
ম্যায়নে প্যায়ার কিয়া ছবিটির সঙ্গীত পরিচালনা করেছেন রামলক্ষ্মণ। গানের গীত রচনা করেছেন দেব কোহলি ও আসাদ ভোপালি। অ্যালবামটি প্রযোজনা করেছে সা রে গা মা।
হার্ভার্ড গ্রন্থাগার
হার্ভার্ড লাইব্রেরি হার্ভার্ড বিশ্ববিদ্যালয়ের গ্রন্থাগারসমূহ ও তাদের মধ্যে ভাগ করা প্রবেশাধিকার, সংরক্ষণ, ডিজিটাল অবকাঠামো, ডিজিটাল ইমেজিং ও আবিষ্কার পরিষেবাসমূহের মত পরিষেবাসমূহের জন্য একটি ছাতা সংস্থা। হার্ভার্ড লাইব্রেরিটি প্রায় ৪০০ বছর পুরানো, এটি যুক্তরাষ্ট্রের প্রাচীনতম গ্রন্থাগার ব্যবস্থা করে তুলেছে। অধিকন্তু, হার্ভার্ড লাইব্রেরি বিশ্বের বৃহত্তম বেসরকারী গ্রন্থাগার ব্যবস্থা এবং বিশ্বের বৃহত্তম একাডেমিক লাইব্রেরি। এর সংগ্রহে প্রায় ২০ মিলিয়ন ভলিউম, ৪০০ মিলিয়ন পাণ্ডুলিপি, ১০ মিলিয়ন ফটোগ্রাফ ও এক মিলিয়ন মানচিত্র রয়েছে।
লাইব্রেরি অব কংগ্রেস ও বোস্টন পাবলিক লাইব্রেরির পরে হার্ভার্ড লাইব্রেরিতে মার্কিন যুক্তরাষ্ট্রে তৃতীয় বৃহত্তম সংগ্রহ রয়েছে। এটি অনুষ্ঠিত উপকরণ সংখ্যার ভিত্তিতে যুক্তরাষ্ট্রের পঞ্চম বৃহত্তম গ্রন্থাগার। অধিকন্তু, হার্ভার্ড কলাম্বিয়া লাইব্রেরি, প্রিন্সটন বিশ্ববিদ্যালয় গ্রন্থাগার ও নিউইয়র্ক পাবলিক লাইব্রেরি এবং আইভি প্লাস লাইব্রেরি কনফেডারেশন সহ গবেষণা সংগ্রহ ও সংরক্ষণ কনসোর্টিয়াম (রেসিএপি) এর একটি অংশ, যা গ্রন্থাগারের ব্যবহারকারীদের জন্য ৯০ মিলিয়নেরও বেশি বই উপলব্ধ করে।
ওণম্
ওণম বা ওণং (ഓണം) দক্ষিণ ভারতের কেরল রাজ্যের মলয়ালি জাতির মাঝে পালিত ধান কাটার একটি বাৰ্ষিক উৎসব।   এটি একটি কৃষিভিত্তিক উৎসব। কেরলে প্ৰচলিত মলয়ালম দিনপঞ্জী পঞ্চাঙ্গম অনুসারে চিঙ্গম মাসের ২২তম নক্ষত্ৰ তিরুবোণমের দিনে ওণম পালন করা হয়। গ্রেগরীয় বর্ষপঞ্জি অনুসারে যা আগস্ট–সেপ্টেম্বর মাসে অনুষ্ঠিত হয়। জনশ্রুতি অনুসারে, রাজা মহাবলির স্মরণে এই উৎসবটি উদ্‌যাপিত হয় এবং বিশ্বাস করা হয় যে তার আত্মা ওণমের সময়ে কেরল ভ্ৰমণে আসে।
এটি কেরল ও কেরলের বাইরে মলয়ালি জনগোষ্ঠীর অন্যতম বার্ষিক ও বৃহৎ ফসলি উৎসব এবং বিষু এবং তিরুবাতিরের পাশাপাশি তিনটি প্রধান হিন্দু উৎসবের একটি। এটি বেশ উদ্যম ও আয়োজনের সাথেই পালন করা হয়। ওণমের আয়োজনগুলোর মধ্যে রয়েছে বল্লম কলি (নৌকা বাইচ), পুলিক্কলি (বাঘ নৃত্য), পূকলম নামক ফুলের আলপনা, ওণতপ্পন (পূজা), ওণম কলি, রশি টানা, তম্বি তুলল (মেয়েদের নৃত্য), কুম্মাট্টিকলি (মুখোশ নৃত্য), ওণতল্লু (রণকলা/মার্শাল আর্টস), ওণবিল্লু (বাদ্যযন্ত্র), কজচক্কুল (উদ্ভিদ উৎসর্গ), ওণপত্তন (বিশেষ পোশাক/সাজ), অত্তচ্চময়ম (লোকনৃত্য ও গীত) এবং অন্যান্য উদ্‌যাপন। এটি মালয়ালি জনগোষ্ঠীর নববর্ষের দিন।
উত্তরাষাঢ়া বা ওণমের আগের দিনটি থেকে মোট চার দিন কেরলে সরকারি ছুটির দিন হিসেবে স্বীকৃত। কেরলের রাজধানী তিরুবনন্তপুরম বা ত্রিবান্দ্রমের প্ৰায় ৩০টি স্থানে বৃহৎ পরিসরে ওনাম উদযাপিত হয়। এটি বিশ্বজুড়ে ছড়িয়ে থাকা সকল মলয়ালি প্রবাসীরাও উদ্‌যাপন করেন। এর উৎস হিন্দুধৰ্মের সঙ্গে সম্পৃক্ত বলে বিবৃত হলেও কালের পরিক্রমায় ওণম কেরলের সকল সম্প্ৰদায়ের একটি সাংস্কৃতিক মহোৎসবে পরিণত হয়েছে।
আবদুল খালেক (শিক্ষাবিদ)
আবদুল খালেক (জন্ম: ১৯ আগস্ট ১৯৩৭) বাংলাদেশী শিক্ষাবিদ, প্রাবন্ধিক, কলামনিস্ট ও রাজনীতিবিদ। তিনি রাজশাহী বিশ্ববিদ্যালয়ের সাবেক উপাচার্য। সিরাজগঞ্জ জেলার শাহজাদপুরে করতোয়া কলেজ নামে একটি কলেজ প্রতিষ্ঠা করেন। রাজশাহীর নর্থ বেঙ্গল ইন্টারন্যাশনাল ইউনিভার্সিটি র তিনি প্রতিষ্ঠাতা উপাচার্য। বর্তমানে দ্বিতীয় মেয়াদে উপাচার্য হিসেবে দায়িত্ব পালন করছেন।
কর্মজীবন
ক) প্রভাষক, বাংলা বিভাগ, সরকারী এডওয়ার্ড কলেজ, পাবনা, ১৯৬২-১৯৬৪; খ) প্রভাষক, বাংলা বিভাগ, রাজশাহী বিশ্ববিদ্যালয়, ১৯৬৪-১৯৭২; গ) সহকারী অধ্যাপক, বাংলা বিভাগ, রাজশাহী বিশ্ববিদ্যালয়, ১৯৭২-১৯৮৩; ঘ) সহযোগী অধ্যাপক, বাংলা বিভাগ, রাজশাহী বিশ্ববিদ্যালয়, ১৯৮৩-১৯৮৯; ঙ) প্রফেসর, বাংলা বিভাগ, রাজশাহী বিশ্ববিদ্যালয়, ১৯৮৯-২০০২।
তেজস্ক্রিয়তা
তেজস্ক্রিয়তা হলো যেসকল মৌলের পারমাণবিক সংখ্যা ৮২ এর বেশি, তাদের নিউক্লিয়াস দ্রুত গতির নিউট্রন দ্বারা আঘাত করলে নিউক্লিয়াস থেকে স্বতঃস্ফূর্ত ভাবে উচ্চভেদন ক্ষমতা সম্পূর্ণ বিকিরণ নির্গত হওয়ার ঘটনা। প্রকৃতিতে প্রাপ্ত মৌল সমূহের মধ্যে তেজস্ক্রিয় মৌল ১৪ টি।
আবদুল খালেক (শিক্ষাবিদ)
কর্মজীবন
ক) উপাচার্য, নর্থ বেঙ্গল ইন্টারন্যাশনাল ইউনিভার্সিটি, রাজশাহী ২০১৩ থেকে অদ্যাবধি; খ) উপাচার্য, রাজশাহী বিশ্ববিদ্যালয় ৩-১২-৯৭ থেকে ৪-৮-৯৯; গ) উপাচার্য (ভারপ্রাপ্ত), রাজশাহী বিশ্ববিদ্যালয় ১৭-২-৯৭ থেকে ২-১২-৯৭; ঘ) উপ-উপাচার্য, রাজশাহী বিশ্ববিদ্যালয় ৭-১০-৯৬ থেকে ১৬-২-৯৭; ঙ) ডীন, কলা অনুষদ, রাজশাহী বিশ্ববিদ্যালয় ২১-১-৯৫ থেকে ৬-১০-৯৬; চ) সভাপতি, বাংলা বিভাগ, রাজশাহী বিশ্ববিদ্যালয় ১৯৮৬-১৯৮৯; ছ) হাউস টিউটর, শেরে বাংলা হল, রাজশাহী বিশ্ববিদ্যালয় ১৯৭২-১৯৭৫; জ) ভারপ্রাপ্ত প্রক্টর, রাজশাহী বিশ্ববিদ্যালয় ১৯৬৯-১৯৭০; ঝ) সহকারী প্রক্টর, রাজশাহী বিশ্ববিদ্যালয় ১৯৬৭-১৯৬৯; ঞ) সদস্য, পরিচালনা পরিষদ/সিন্ডিকেট, বিআইটি/ রুয়েট, রাজশাহী-১৯৯৭-২০০১; ট) সদস্য, শিক্ষানীতি প্রণয়ন কমিশন  ১৯৯৭-১৯৯৮; ঠ) সদস্য, জাতীয় বেতন কমিশন ১৯৮৪-১৯৮৫; ড) সদস্য, রাজশাহী বিশ্ববিদ্যালয় সিনেট  ১৯৮৩-১৯৮৯; ঢ) সদস্য, কার্যনির্বাহী পরিষদ, বাংলা একাডেমী  ১৯৮৬-১৯৮৮; ণ) সদস্য, এশিয়াটিক সোসাইটি বাংলাদেশ ১৯৯৮-২০০০; ত) উপাচার্য, কুইন্স ইউনিভার্সিটি, ঢাকা ২০০৯-২০১১।
তেজস্ক্রিয়তা
আবিষ্কার
right|300px|thumb|আলফা কণিকা কাগজের মধ্যে দিয়ে সম্পূর্ণভাবে, বিটা কণিকা অ্যালুমিনিয়াম প্লেটের মধ্যে দিয়ে সম্পূর্ণভাবে এবং গামা রশ্মি সীসার মধ্যে দিয়ে আংশিকভাবে প্রতিহত হচ্ছে ফরাসি বিজ্ঞানী অঁতোয়ান অঁরি বেকরেল ১৮৯৬ সালে এক্সরে নিয়ে গবেষণা করার সময় এমন একটি স্বতঃস্ফূর্ত প্রাকৃতিক ঘটনা আবিষ্কার করে ফেলেন যা সারা বিশ্বের বিজ্ঞান জগতে দারুন আলোড়ন সৃষ্টি করে। তিনি দেখতে পান যে, ইউরেনিয়াম ধাতুর নিউক্লিয়াস থেকে স্বতঃস্ফূর্তভাবে অবিরত বিশেষ ভেদন শক্তি সম্পন্ন রশ্মি বা বিকিরন নির্গত হয়। তার নামানুসারে এই রশ্মির নাম দেওয়া হয় বেকারেল রশ্মি। তিনি লক্ষ করেন যে মৌল থেকে এই রশ্মি নির্গত হয়, তা একটি সম্পূর্ণ নতুন মৌলে রুপান্তরিত না হওয়া পর্যন্ত এই রশ্মি নির্গমন অব্যাহত থাকে। পরবর্তীকালে মাদাম কুরি ও তার স্বামী পিয়ের কুরি ব্যাপক গবেষণা চালিয়ে দেখতে পান যে রেডিয়াম, পোলোনিয়াম, থোরিয়াম, আ্যক্টিনিয়াম প্রভৃতি ভারী মৌলের নিউক্লিয়াস থেকেও বেকরেল রশ্মির মত একই ধরনের রশ্মি নির্গত হয়, যা এখন তেজষ্ক্রিয় রশ্মি নামে পরিচিত। যে সব মৌল হতে তেজষ্ক্রিয় রশ্মি নির্গত হয় তাদেরকে তেজষ্ক্রিয় মৌল বলে। তেজষ্ক্রিয় রশ্মি নির্গমনের এই ঘটনাকে তেজষ্ক্রিয়তা(Radioactivity) বলে।
সংজ্ঞা
তেজস্ক্রিয়তা হল সেই প্রক্রিয়া যার মাধ্যমে একটি অস্থিতিশীল পরমাণুর নিউক্লিয়াস আয়নাইজিং বিকিরণে আলফা কণা, বিটা কণিকা,গামা রশ্মি নির্গত করে শক্তি হারায়।
আবদুল খালেক (শিক্ষাবিদ)
শিক্ষাবিদ
খালেক একজন যশস্বী শিক্ষাবিদ। তিনি চতুর্ভাষিক; তিনি বাংলা, ইংরেজি, সংস্কৃত ও চীনা ভাষায় পারদর্শী; এই সুবাদে তিনি চারটি সাহিত্যে ব্যুৎপত্তি অর্জনকারী। তিনি প্রথমে পাবনা এ্যাডওয়ার্ড কলেজের বাংলার প্রভাষক দায়িত্ব পালন করেন। অতঃপর রাজশাহী বিশ্ববিদ্যালয়ের বাংলা বিভাগে পরপর সহকারী অধ্যাপক, সহযোগী অধ্যাপক ও প্রফেসর ছিলেন।
শিক্ষা
গণচীন সরকারের স্কলারশিপে ড. খালেক ১৯৬৫ সালে চীনের পিকিং বিশ্ববিদ্যালয়ে তার পিএইচ.ডি. ডিগ্রি করার কথা ছিল। কিন্তু একটি ডিপ্লোমা নিয়ে তাকে দেশে প্রত্যাবর্তন করতে হয়। ১৯৬৬ সালে চীনে সাংস্কৃতিক বিপ্লব আরম্ভ হয়। সাংস্কৃতিক বিপ্লব কর্তৃক সৃষ্ট অর্থনৈতিক অস্থিতিশীলতার কারণে ড. খালেককে ডিপ্লোমা দিয়ে দেশে ফেরত পাঠানো হয়।
তেজস্ক্রিয়তা
তেজষ্ক্রিয়তার একক
তেজষ্ক্রিয়তা পরিমাপ করার জন্য যে একক ধরা হয় তাকে বলা হয় বেকেরেল। প্রতি সেকেন্ডে একটি তেজষ্ক্রিয় বিভাজন বা তেজষ্ক্রিয় ক্ষয়কে এক বেকেরেল বলে। তেজস্ক্রিয়তা তথা বিকিরণের পরিমাপ তিন ধাপের (Radioactivity, Absorbed Dose, Effective dose) জন্য তিনভাবে করা হয়। পারমাণবিক চুল্লী ও তেজস্ক্রিয় মৌলের ব্যাপারে যখন বিকিরণের (Radiation) ব্যাপারটি আসে তখন দেখা হয় উৎস থেকে বিকিরণের পরিমাণ কত। এই পরিমাণকে বেকরেল বা ক্যুরি দিয়ে প্রকাশ করা হয়। প্রতি সেকেন্ডে একটি বিকিরণকে বলা হয় Becquerel। প্রতি সেকেন্ডে ৩৭,০০০,০০০,০০০ বিকিরণকে বলা হয় 1 curie (১ গ্রাম রেডিয়াম-২২৬ এক .সেকেন্ডে ১ ক্যুরি বিকিরণ ত্যাগ করে)। উৎস থেকে দুরত্ব, মানুষের বয়স, শারীরিক কাঠামো, বিকিরণের গ্রেড, সময় ইত্যাদির উপর ভিত্তি করে তেজস্ক্রিয়তার প্রতিক্রিয়া ব্যক্তি ও বস্তু বিশেষে বিভিন্ন রকম হতে পারে। বিকিরণগুলো বিভিন্ন বস্তুতে কতটুকু শোষিত হল তা (Absorbed Dose ) প্রকাশের জন্য ব্যবহার হয় রেড (rad) বা গ্রে (gray)। যখন স্বাস্থ্য, চিকিৎসা ও পরিবেশ সংক্রান্ত ব্যাপার আসে তখন বিকিরণগুলো কতটুকু বিপজ্জনক অর্থ্যাৎ কোন বস্তু বা ব্যক্তি বিকিরণ (Absorbed Dose) শোষণ করার পর ক্ষতির (biological effects) পরিমাণ কতটুকু সেটাই (effective dose) পরিমাপ করা হয়। এই ডোসের পরিমাণকে রেম (rem) বা সিভার্ট (sievert)দিয়ে প্রকাশ করা হয়। মানুষের শরীরে শোষিত বিকিরণ যদি বিটা, গামা বা এক্স রশ্নির হয় তবে 1 gray = 1 dose = 1 sievert ধরা হয়। আর যদি আলফা রশ্নির হয় তবে 1 gray = 1 dose = 20 sievert ধরা হয়। অর্থ্যাৎ কোন মানুষের শরীর যদি বিটা/গামার এক গ্রে'র একটি ডোস ও আলফা রশ্মির একটি ডোস গ্রহণ করে তবে ক্ষতির পরিমাণ হিসেবে তা হবে ২১ সিভার্ট। কারণ আলফা রশ্মির ক্ষতি বিটা/গামা রশ্মি অপেক্ষা প্রায় ২০ গুণ বেশি।
তেজস্ক্রিয়তার উৎস
তেজস্ক্রিয়তার উৎসকে তিন ভাগে ভাগ করা যায়: প্রাকৃতিক, মানুষের সৃষ্ট ও পারিপার্শ্বিক পরিবেশগত।
স্পার্টাকাস (চলচ্চিত্র)
স্পার্টাকাস হল স্ট্যানলি কুবরিক পরিচালিত ১৯৬০ সালের মার্কিন মহাকাব্যিক ঐতিহাসিক নাট্যধর্মী ইংরেজি চলচ্চিত্র। হাওয়ার্ড ফাস্টের একই নামের উপন্যাস অবলম্বনে এই চলচ্চিত্রের চিত্রনাট্য রচনা করেছেন ডাল্টন ট্রাম্বো। এটি প্রাচীনকালের ক্রীতদাস বিদ্রোহের নেতা স্পার্টাকাসের জীবনী ও তৃতীয় সার্ভিল যুদ্ধের ঘটনাবলি থেকে অনুপ্রাণিত। এতে নাম ভূমিকায় অভিনয় করেছেন কার্ক ডগলাস, এবং রোমান সেনাপতি ও রাজনীতিবিদ মার্কাস লিসিনিউস ক্রাসুস চরিত্রে লরন্স অলিভিয়ে, ক্রীতদাস বণিক লেন্তুলুস বাতিয়াতুস চরিত্রে পিটার ইউস্টিনফ, জুলিয়াস সিজার চরিত্রে জন গ্যাভিন, ভারিনিয়া চরিত্রে জিন সিমন্স, সেম্প্রোনিউস গ্রাচ্চুস চরিত্রে চার্লস লটন এবং আন্তোনিনুস চরিত্রে টনি কার্টিস অভিনয় করেছেন।
হামাদ বিন ঈসা আল খলিফা
হামাদ বিন ঈসা আল খলিফা যার পূর্ণ নাম হামাদ বিন ঈসা বিন সালমান আল খলিফা (Arabic: حمد بن عيسى بن سلمان آل خليفة‎ Ḥamad bin ʿĪsā bin Salmān ʾĀl Ḫalīfah;   জন্ম: জানুয়ারী ২৪, ১৯৫০খৃঃ) হলেন ফেব্রুয়ারি ১৪, ২০০২ খৃঃ হতে নিযুক্ত বাহরাইনের প্রথম বাদশাহ। তার পূর্বে মার্চ ৬, ১৯৯৯ খৃঃ হতে ক্ষমতায় ছিলেন বাহরাইনের দ্বিতীয় আমির। তিনি সেখানকার প্রথম আমির ঈসা বিন সালমান আল খলিফার পুত্র। দেশটিতে ১৭৮৩ সাল হতে আল খলিফা রাজ পরিবারের শাসন প্রচলিত রয়েছে।
প্রাথমিক জীবন ও শিক্ষা
হামাদ বিন ঈসা আল খলিফা বাহরাইনের রিফা অঞ্চলে জন্মগ্রহণ করেন জানুয়ারি ২৮, ১৯৫০ সালে। তার পিতার ছিলেন যুবরাজ ঈসা বিন সালমান আল খলিফা এবং মা হ্যাসা বিনতে সালমান আল খলিফা। বাহরাইনের মানামা সেকেন্ডারী স্কুল শেষে হামাদকে পাঠানো হয়ে ইংল্যান্ডের গোডাল্মিং এর এ্যাপ্লিগার্থ্ কলেজে অবশ্য ইতঃপূর্বে তিনি কেম্ব্রিজের সারেই অঞ্চলের দ্যা লীস স্কুলেও ভর্তি হন । তারপর হামাদ হ্যাম্পশায়ারের এ্যাল্ডারশট    অঞ্চলে  ব্রিটিশ আর্মির সাথে মনস আফিসার ক্যাডেট স্কুলে সেনাবাহিনীর প্রশিক্ষণ গ্রহণ করেন এবং ১৯৬৮ সালে স্নাতক পাশ করেন। চার বছর পর ১৯৭২ সালে ক্যানসারের ফোর্ট লেভেনওয়র্থে অবস্থিত যুক্তরাজ্যের আর্মি কমান্ডেন্ট এন্ড জেনারেল ষ্টাফ কলেজ হতে ডিগ্রী ইন লিডারশিপ বিষয়ে স্নাতক ডিগ্রী অর্জন করেন  ।
যুবরাজ
১৯৬৪ সালের ২৭ জুন তারিখে হামাদ তার পিতাকর্তৃক রাজ্যের উত্তরাধিকারী নুযুক্ত হন। তিনি সেচ কাউন্সিলের চেয়ারম্যান এবং মানামা মিউনিসিপ্যাল কাউন্সিলের চেয়ারম্যান নিযুক্ত হন ১৯৬৮ সালে । তিনি বাহরাইন ন্যাশনাল গার্ড এর কমিশন লাভ করেন ১৯৬৮ সালের ১৬ ফেব্রুয়ারি এবং একই বছর ঐ বাহিনীর কমান্ডার নিযুক্ত হন।  ১৯৬৯ সালে বাহরাইনের প্রতিরক্ষা বাহিনীর সর্বাধিনায়ক  নিযুক্ত হওয়ার পূর্ব পর্যন্ত তিনি এ পদে দায়িত্ব পালন করেন। হামাদ ১৯৭০ সালে বাহরাইনের প্রতিরক্ষা দপ্তরের প্রধান এবং এ্যাডমিনিষ্ট্রেটিভ কাউন্সিলের ভাইস-চেয়ারম্যান হিসাবে নিযুক্তি লাভ করে ১৯৭১ সাল পর্যন্ত দায়িত্বদ্বয়ে বহাল থাকনে। অতপর ১৯৭১ হতে ১৯৮৮ সাল পর্যন্ত তিনি বাহরাইনের প্রতিরক্ষা প্রতিমন্ত্রী হিসাবে দায়িত্বভার নির্বাহ করেন।  ১৯৭৮ সালে প্রশিক্ষণ সমাপ্ত করার পর হামাদ হেলিকপ্টার উড়াতে আরম্ভ করেন ১৯৭৭ সালের অক্টোবর মাস হতে  । এরপর তিনি বাহরাইন আমিরী এয়ার ফোর্স গঠনে মনোনিবেশ করেন  যা ১৯৮৭ সালে প্রাতিষ্ঠানিক রুপ লাভ করলে  ডিফেন্স ফোর্স এয়ার উইংকে    পরিবর্ধিত কলেবরে এয়ার ফোর্সে রুপান্তর করা হয়।
সার্বভৌম কর্তৃত্ব
পিতা ঈসা বিন সালমান আল খলিফার মৃত্যুর পরে ১৯৯৯ সালের ৬ ই মার্চ হামাদ বাহরাইনের আমির নিযুক্ত হন। আমির হিসাবে হামাদ বাহরাইনে বহু রাজনৈতিক পরিবর্তন সাধন করেন । এর মধ্যে রয়েছে সকল রাজবন্ধিদের মুক্তি প্রদান, রাষ্ট্রীয় নিরাপত্তা আদালত বিলুপ্তি এবং রাষ্ট্রীয় নিরাপত্তা ব্যবস্থা বিয়ক ১৯৭৪ সালে জারী করা নির্বাহী আদেশ বাতিল করা। এর পাশাপাশি তিনি বহু রাজ্যবিতাড়িত বাহরাইনি নাগরীককে স্বদেশে প্রত্যাবর্তনের সুযোগ করে দেন। তিনি নিজেকে ২০০২ সালে বাদশাহ ঘোষণা করেন। তার বাস্তবায়ন করা ব্যাপক নির্বাহীকর্তৃত্ত্বের মধ্যে রয়েছে প্রধানমন্ত্রী ও অন্যান্য মন্ত্রীদের নিয়োগ প্রদান, সেনাবাহিনীর নেতৃত্বদান, উচ্চ বিচারিক আদালতের প্রধান নির্বাহীর দায়িত্ব পালন, এবং নির্বাচিত নিম্ন কক্ষের সদস্যদের উপর উচ্চ কক্ষের সংসদ সদস্যগের নিয়োগদান।
সংসার জীবন
হামাদের চারজন স্ত্রীর সংসারে রয়েছে সাত ছেলে ও পাঁচ মেয়ে সহ মোট বারজন সন্তান:
ক্রিপ্টোপার্টি
ক্রিপ্টোপার্টি (CryptoParty) হলো সাধারণ মানুষকে ব্যবহারিক ক্রিপ্টোগ্রাফির সাথে পরিচয় করে দেওয়ার তৃণমূলপর্যায়ের একটি বৈশ্বিক প্রচেষ্টা। এর মধ্যে রয়েছে টর গোপন নেটওয়ার্ক, কি সাইনিং পার্টি, ডিস্ক এনক্রিপশন এবং ভিপিএন। প্রকল্পটি প্রাথমিকভাবে ফ্রি পাবলিক ওয়ার্কশপের আয়োজন করছে বর্তমানে।
ইতিহাস
২০১২-এর মধ্য অক্টোবরে বিশ্বব্যাপী ৩০টি ক্রিপ্টোপার্টি অনুষ্ঠিত হয়, যার কিছু অব্যহতভাবে চলতে থাকে। একইসাথে অনুষ্ঠিত হয় রিকজাভিক, ম্যানিলা ও ব্রাসেলসে।
গণমাধ্যমের প্রতিক্রিয়া
thumb|নমুনা প্রচারমূলক শিল্পকর্ম।|right ক্রিপ্টোপার্টি ইলেকট্রনিক ফ্রন্টিয়ার ফাউন্ডেশন, অ্যানোনিওপস, এনিএসএ হুইশেলব্লোয়ার থমাস ড্রেক, উইকিলিকসের কেন্দ্রীয় সম্পাদক হিদার মার্শ এবং "ওয়ার্ড" প্রতিবেদক কুইন নোর্টনের সমর্থনমূলক বার্তা পেয়েছে প্রথমেই। "অ্যা সাইবারফাংকস ম্যানিফেশটো" (একিটি সাইবারফামগকের ইশতেহার)-এর লেখক এরিক হিউজেস প্রায় দুদশক আগে  মূল বক্তব্য রাখেন, Putting the Personal Back in Personal Computers। পাইরাটবাইরানের প্রতিষ্ঠাতা সদস্য ও দ্য পাইরেট বের প্রতিষ্ঠাতা মার্কাস ডি কামিনস্কি আজকের দিনে ক্রিপ্টোগ্রাফিতে একে সবচেয়ে বড় নাগরিক প্রকল্প হিসেবে দেখেন।   কোরি ডক্টরো ক্রিপ্টোগ্রাফিকে "like a Tupperware party for learning crypto" হিসেবে আখ্যায়িত করেন। ডের স্পিগেল ডিসেম্বর ২০১৪তে এডওয়ার্ড স্নোডেনের জাগরনে "ক্রিপ্টো পার্ট"-এর অবদানের কথা উল্লেখ করেন।
প্রকাশনা
CryptoParty Handbook -এর প্রথম ৪৪২-পৃষ্ঠার খসড়া বুকস স্প্রিন্ট প্রচেষ্টা ব্যবহার করে তিনদিনে একত্র কিরা হয় এবং এবং ৪ অক্টোবর ২০১২ সালে ক্রিয়েটিভ কমন্স লাইসেন্সের অধীনে প্রকাশিত হয়।
আক্রমণ ও সাইট টেকডাউন
এপ্রিল ও মে ২০১৩ সালে আন্দোলনে প্রধান উইকিপৃষ্ঠা cryptoparty.org স্প্যাম আক্রমণের একটি ধারার লক্ষ্যবস্তু হয় যার ফলে সাইটটি বন্ধ হয়ে যায়। স্প্যাম আক্রমনের বিরুদ্ধে সাইটকে রক্ষা করা এর নির্দিষ্ট কিছু নীতিমালার জন্যে কষ্টকর হয়ে উঠে, যার মধ্যে গুপ্ত পরিচয় ব্যবহার করা ব্যবহারকারীকে অবদানের সুযোগ দেয়াটা অন্যতম।
হ্যারি বয়েল
হেনরি ফ্রেডেরিক (হ্যারি) বয়েল (Harry Boyle; জন্ম: ১০ ডিসেম্বর, ১৮৪৭ - মৃত্যু: ২১ নভেম্বর, ১৯০৭) নিউ সাউথ ওয়েলসের সিডনিতে জন্মগ্রহণকারী শীর্ষস্থানীয় অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি মিডিয়াম বোলিং করতেন। পাশাপাশি ডানহাতে নিচেরসারিতে ব্যাটহাতে কার্যকরী ভূমিকা পালন করতেন তিনি। ১৮৭০-এর দশকের শেষভাগ থেকে ১৮৮০-এর দশকের সূচনাকাল পর্যন্ত অস্ট্রেলিয়ার পক্ষে টেস্ট ক্রিকেটে অংশগ্রহণ করেছেন হ্যারি বয়েল।
খেলোয়াড়ী জীবন
বয়েল ভিক্টোরিয়ার প্রতিনিধিত্ব করেছেন। ১৮৭৮, ১৮৮০ ও ১৮৮২ সালে সফরে আসলে ইংল্যান্ড দলের বিপক্ষে প্রস্তুতিমূলক খেলায় অনিন্দ্যসুন্দর ক্রীড়াশৈলী উপহার দেন। বয়েলের কিছুটা আপত্তি স্বত্ত্বেও ১৮৮০ সালের সফরকে ঘিরে অধিনায়ক করা হয়। তবে, তাদের প্রত্যাবর্তনের পূর্বেই দলীয় সিদ্ধান্তে তার পরিবর্তে বিলি মারডককে অধিনায়ক মনোনীত করা হয়। অসাধারণ মিডিয়াম-পেসার হিসেবে বয়েলের সেরা সাফল্য এসেছে বলের নিখুঁততা ও ব্যাটসম্যানের দূর্বলতা প্রমাণে সক্ষমতাকে ঘিরে। ইংরেজ পরিবেশেই তার বোলিং মূলতঃ কার্যকরী ছিল। বল হাতে তার এ অর্জনগুলো প্রায়শঃই দলীয় সঙ্গী ‘দ্য ডেমন বোলার’ নামে পরিচিত ফ্রেড স্পফোর্থের কারণে আড়ালে ঢাকা পড়তো। কাছাকাছি এলাকায় ফিল্ডিং করেও যথেষ্ট সুনাম কুড়িয়েছেন তিনি। নিচেরসারিতে ব্যাটিং করেও সাহসিকতার পরিচয় দিয়েছেন। সর্বমোট ১২ টেস্টে অংশ নিয়েছেন। ২০.০৩ গড়ে ৩২ উইকেট লাভ করেছেন তিনি।
ব্যক্তিগত জীবন
১৮৭০-এর দশকের মাঝামাঝি সময় কার্লটন ফুটবল ক্লাবের পক্ষে অস্ট্রেলীয় রুলস ফুটবলার হিসেবেও খ্যাতি অর্জন করেন। ২১ নভেম্বর, ১৯০৭ তারিখে ভিক্টোরিয়ার পূর্ব বেন্ডিগো এলাকায় ৫৯ বছর বয়সে তার দেহাবসান ঘটে।
নাজমুল হুদা (দ্ব্যর্থতা নিরসন)
নাজমুল হুদা নামের ব্যক্তিগণ হলেন
ময়ূরভঞ্জ রাজ্য
ময়ূরভঞ্জ রাজ্য (বা মোরভঞ্জ) (ମୟୁରଭଞ୍ଜ ରାଜ୍ୟ) ছিলো ব্রিটিশ ভারতে অবস্থিত পূর্ব ভারতের একটি দেশীয় রাজ্য৷ এটি পূর্বাঞ্চলীয় রাজ্য এজেন্সির অন্তর্গত বৃহত্তর দেশীয় রাজ্যগুলির অন্যতম৷ প্রাথমিকভাবে এটি বেঙ্গল এজেন্সির তিনটি দেশীয় রাজ্যের একটি ছিলো পরে এটিকে উড়িষ্যা এজেন্সির অন্তর্ভুক্ত করা হয়৷ রাজ্যপ্রতীকে রয়েছে দুটি ময়ূর৷ জনশ্রুতি অনুসারে এই রাজ্যের আদিশাসকগণ ময়ূরযুগলের চক্ষু থেকে সৃষ্ট৷
রাজ্যটি জুড়ে রয়েছে বিস্তীর্ণ পর্বত-আচ্ছাদিত ভূভাগ৷ এখানে বহু জনজাতি তথা সাঁওতাল, মুন্ডা, হো, কিসান প্রভৃতি জনজাতির বাস৷ বর্তমানে এই অঞ্চলটি ওড়িশা-পশ্চিমবঙ্গ-ঝাড়খণ্ড সীমানায় অবস্থিত ওড়িশার একটি জেলা৷ দেশীয় রাজ্য এবং বর্তমান জেলা উভয়ের সদরই রয়েছে বারিপদা শহরে৷ খ্রিস্টীয় পঞ্চদশ শতাব্দী থেকে শহরটি এই রাজ্যের রাজধানী ছিলো, এছাড়া রাজ্যের অন্যতম গুরুত্বপূর্ণ অপর শহর হলো দাসপুর৷ রাজ্যটির অধিকাংশ ভাগই জঙ্গলাচ্ছন্ন৷
ব্রিটিশ শাসন
খ্রিস্টীয় অষ্টাদশ শতাব্দী অবধি ময়ূরভঞ্জ রাজ্য মারাঠাদের অধীনস্থ ছিল, ১৮২৯ খ্রিস্টাব্দে ইংরেজ ও মারাঠাদের মধ্যে হওয়া তৃতীয় ইঙ্গ-মারাঠা যুদ্ধের বহু বছর পর এটি ব্রিটিশদের করদ রাজ্যে পরিণত হয়। ব্রিটিশ শাসন চলাকালীন ময়ূরভঞ্জের শাসক রাজারা জেলাটির উন্নয়নের বহু পদক্ষেপ গ্রহণ করে। ব্রিটিশ সহায়তায় ময়ূরভঞ্জ রাজ্য একটি উন্নতিশীল দেশীয় রাজ্যে পরিণত হয়। ভঞ্জ রাজারা আর্থিক সহায়তায় কটকে প্রথম চিকিৎসা মহাবিদ্যালয় প্রতিষ্ঠা পায়। এছাড়াও তারা আর্থিক এবং ভূমিদানের মাধ্যমে উচ্চ শিক্ষার প্রসারের জন্য ইভানজেলিক্যাল মিশনারি সোসাইটির অধীনে রেভেনশা কলেজ প্রতিষ্ঠা করেন। কলেজটি ১৮৯৫ খ্রিস্টাব্দে তৎকালীন ময়ূরভঞ্জ রাজ্যের মহারাজা শ্রীরামচন্দ্র ভঞ্জদেওর তত্ত্বাবধানে প্রতিষ্ঠা পায়। ১৮০৪ খ্রিস্টাব্দে মহারানী সুমিত্রা দেবী ভঞ্জদেওয়ের তত্ত্বাবধানে ময়ূরভঞ্জ রাজপ্রাসাদ পূর্ণ রূপ লাভ করে।
মহারাজা শ্রীরামচন্দ্র ভঞ্জদেওয়ের শাসনকালে ময়ূরভঞ্জ রাজ্য রেলওয়ে কার্যকর হওয়া শুরু হয়। রূপসা থেকে বারিপদা অবধি ৫২ কিলোমিটার দীর্ঘ এই সেকশন এর প্রথম রেলপথ ১৯০৫ খ্রিস্টাব্দের ২০শে জানুয়ারি তারিখে চালু হয়।
ভারতের স্বাধীনতা লাভের পর এই স্বাধীন রাজ্যটির শাসক ছিলেন মহারাজা প্রতাপচন্দ্র ভঞ্জদেও, তিনি ১৯৪৯ খ্রিস্টাব্দের পয়লা জানুয়ারি তারিখে ভারতীয় অধি রাজ্যের অন্তর্ভুক্ত হওয়ার সিদ্ধান্ত গ্রহণ করেন এবং তৎকালীন উড়িষ্যা প্রদেশের অন্তর্ভুক্ত হন। পরবর্তীকালে এটি ওড়িশা রাজ্যে পরিণত হয়।
শাসকবর্গ
খ্রিস্টীয় উনবিংশ শতকের মাঝে মাঝে থেকে মহিগঞ্জ রাজ্যের শাসক "রাজা" উপাধি এবং ১৯১০ খ্রিস্টাব্দ থেকে "মহারাজা" উপাধি গ্রহণ করেন। রাজ্যটির নয়টি বন্দুক সালামীর (নাইন গান স্যালুট) অনুমতি ছিল।
নাহজুল বালাগা
নাহজুল বালাগা (نَهْج ٱلْبَلَاغَة) হল ইমাম আলী ইবনে আবী তালিবের খুৎবা, চিঠি, তফসির ও আখ্যানের একটি বিখ্যাত সংকলন। খ্রিষ্টীয় ১০ম শতাব্দীতে শরীফ আর-রাজী নামক একজন শিয়া মুসলিম পণ্ডিত  এটি সংগ্রহ করেন।  গ্রন্থটির বাক্যবাগীশ বিষয়বস্তুর জন্য শিয়া ইসলামে এটিকে একটি শ্রেষ্ঠ সাহিত্যকর্ম হিসেবে বিবেচনা করা হয়।
জীবন বীমা
জীবন বীমা এমন একটি চুক্তি যা একজন বীমা গ্রহীতা ও একটি বীমা প্রতিষ্ঠানের মধ্যে সম্পাদিত হয়; যেখানে বীমা প্রতিষ্ঠান এই মর্মে নিশ্চয়তা প্রদান করে যে বীমা গ্রহীতার মৃত্যু হলে একটি নির্দিষ্ট পরিমাণ অর্থ বীমা গ্রহীতার উত্তরাধিকারীকে প্রদান করবে। চুক্তির শর্তানুসারে কখনো কখনো মারাত্মক অসুস্থ হলেও বীমা গ্রহীতা অর্থ পেয়ে থাকে। বীমা গ্রহীতা সাধারণতঃ এককালীন বা নির্দিষ্ট সময়ান্তে বীমা কর্তৃপক্ষকে নির্দিষ্ট পরিমান অর্থ প্রদান করে থাকে।
বীমা গ্রহীতার সুবিধা হচ্ছে "মানসিক প্রশান্তি" লাভ; কারণ তিনি জানেন যে তার মৃত্যুর পর তার উত্তরাধিকারীরা অর্থ সমস্যায় পতিত হবে না।
এই পদ্ধতিটিতে অবসর গ্রহণের পর আর্থিক সুবিধা লাভের জন্যও ব্যবহার করা হয়, যদি বীমা গ্রহীতা সতর্কতার সাথে বীমা গ্রহণ করেন ও শর্তাবলীতে এরূপ উল্লেখ করেন।
জীবন বীমা একটি আইনগত চুক্তি এবং চুক্তির শর্ত বীমার আওতা দ্বারা সীমাবদ্ধ। এখানে বিশেষ শর্তাবলী লিখিত থাকে এবং তার দায় বীমা গ্রহীতার উপর বর্তায়; যেমনঃ আত্মহত্যা, যুদ্ধ প্রভৃতি কারণে মৃত্যু ঘটলে বীমা কর্তৃপক্ষের পক্ষ থেকে বীমা গ্রহীতার উত্তরাধিকারীকে কোনোরূপ অর্থ প্রদান করা হয় না।
জীবন-নির্ভর চুক্তি দুটি প্রধান ধারায় বিভক্ত:
গ্লোবাল ইসলামী ব্যাংক লিমিটেড
গ্লোবাল ইসলামী ব্যাংক লিমিটেড (পূর্বনাম: এনআরবি গ্লোবাল ব্যাংক লিমিটেড) হলো বাংলাদেশের একটি বাণিজ্যিক ব্যাংক।
ইতিহাস
এটি ২০১৩ সালের ২৫ জুলাই প্রতিষ্ঠিত হয়। ২০২১ সালের জানুয়ারি ১ তারিখ থেকে ব্যাংকটি পূর্ণাঙ্গ ইসলামি ব্যাংকিং কার্যক্রম শুরু করে।
নাটানজ জামে মসজিদ
নাটানজ জামেহ মসজিদ এসফাহান প্রদেশের নাটানজ শহরে অবস্থিত একটি মসজিদ। এটি আলজাইতা এবং তাঁর পুত্র আবু সা'দ বাহাদুর খানের সময়ে নির্মিত হয়েছিল। মসজিদের ভবনগুলো পৃথক হলেও তাদের মধ্যে দূরত্ব কম। কমপ্লেক্সটিতে একটি মসজিদ, খানকাহ এবং আবদুসামাদ ইসফাহানির কবর ও ৩৭ মিটার উঁচু একটি মিনার রয়েছে।
উইকি (দ্ব্যর্থতা নিরসন)
উইকি (বা উইকি উইকি) একটি সহযোগীতামূলকভাবে সম্পাদনার মুক্ত ওয়েবসাইট।
উইকি বা উইকি উইকি অরও উল্লেখ করতে পারে:
নাজারিয়া
নাজারিয়া : একটি কুইয়ার ফেমিনিস্ট রিসোর্স গ্রুপ (নাজারিয়া কিউএফআরজি) একটি অলাভজনক সংগঠন যারা কুইয়ার নারীবাদীদের নিয়ে কাজ করে। এটি ভারতের দিল্লি এনসিআর -এ অবস্থিত। গ্রুপটি অক্টোবর ২০১৪ সালে গঠিত হয়েছিল, এবং এরপর দক্ষিণ এশিয়ায় তাদের উপস্থিতি প্রতিষ্ঠা করেছে। সংগঠনটি কর্মশালা/সেমিনার, হেল্পলাইন- এবং কেস-ভিত্তিক কাউন্সেলিং, এবং সমকামী এবং উভকামী মহিলা হিসাবে চিহ্নিত ব্যক্তি  এবং জন্মের সময় মহিলা হিসাবে নির্ধারিত ট্রান্সজেন্ডার ব্যক্তিদের অধিকার নিশ্চিত করার উদ্যোগ নেয়৷ নাজারিয়া কিউএফআরজি বিভিন্ন প্রতিষ্ঠানে বিচিত্র বক্তৃতার মাধ্যমে এবং বিচিত্র সমস্যা, সহিংসতা এবং জীবিকার মধ্যে যোগসূত্র তৈরি করতেও কাজ করে।   তারা ভারতে বিচ্ছিন্ন, নারী এবং প্রগতিশীল বাম আন্দোলনের মধ্যে আন্তসামাজিকতা তুলে ধরে।